Тайынша ауданы

Тайынша ауданы — Солтүстік Қазақстан облысының оңтүстік бөлігінде орналасқан әкімшілік бөлініс. Аумағы 11,43 мың шаршы километр. Орталығы - Тайынша қаласы, облыс орталығымен аралығы 150 км.

 Географиялық орны, жер бедері 
Солтүстігінде Аққайың, Мағжан Жұмабаев, шығысында Ақжар, батысында Есіл, Айыртау аудандарымен, оңтүстігінде Ақмола облысының Зеренді, Бурабай, Біржан сал аудандарымен шектеседі.

Аудан негiзiнен дала зонасында, ал оңтүстiгi және оңтүстiк-шығысы орманды дала зонасында орналасқан. Жердiң үстiңгi қабаты қара топырақты.

 Тарихы 
Красноармейск ауданы алғаш рет 1928 жылы Қызылжар округінің құрамында құрылып, Новосухотино ауылы орталығы болды.

1930 жылы Петропавл округі таратылып, Красноармейск ауданы Бейнетқор ауданына қосылды.

1934 жылы 9 шілдеде Красноармейск ауданы Қарағанды облысының құрамында қайта құрылып, 15 ауылдық кеңес енді. Орталығы Новосухотино ауылы болды.

1936 жылы Красноармейск ауданы Солтүстік Қазақстан облысының құрамына енді.

1939 жылы 16 қазанда Чкалов ауданының бөлінуіне байланысты ауданда 8 ауылдық кеңес қалды.

1940 жылы Тайынша темір жол бекетінің жанындағы елді мекенге жұмысшы кенті мәртебесі берілді.

1944 жылдан бастап аудан Көкшетау облысының құрамына кірді.

1957 жылы Чкалов ауданынан Киров, Котов ауылдық кеңестері берілді.

1958 жылы Қаратомар ауылдық кеңесі таратылып, Кантемиров ауылдық кеңесі құрылды.

1959 жылы Котов ауылдық кеңесі Кантемиров ауылдық кеңесіне қосылды.

1960 жылы Новосухотин ауылдық кеңесі таратылып, Новосухотино ауылы Тайынша кентімен біріктірілді. Соған байланысты Красноармейск ауданының орталығы Новосухотино ауылынан Тайынша кентіне көшірілді.

1961 жылы Новоприречен ауылдық кеңесі Большеизюм ауылдық кеңесіне қосылды.

1962 жылы Тайынша кенті қала мәртебесін алып, Красноармейск болып өзгертілді.

1963 жылы 2 қаңтарда таратылған Келлер, Чкалов аудандарының есебінен Красноармейск ауданының аумағы ұлғайтылды. 18 қыркүйекте Богодухов ауылдық кеңесі Рощин болып өзгертілді.

1964 жылы 31 желтоқсанда Чкалов ауданының қайта құрылуына байланысты оған 8 ауылдық кеңес берілді.

1965 жылы Тернов ауылдық кеңесі таратылды.

1966 жылы Теңдік ауылдық кеңесі құрылды.

1967 жылы Многоцветный ауылдық кеңесі Леонидов болып өзгертілді.

1969 жылы 28 мамырда қайта құрылған Келлер ауданына 12 ауылдық кеңес берілді. Чкалов ауданынан Красноармейск ауданына Ильич ауылдық кеңесі берілді.

1970 жылы Тернов, 1971 жылы Заречный, 1976 жылы Котов ауылдық кеңестері құрылды.

1993 жылы 24 желтоқсанда бұрынғы ауылдық кеңестер аумағында ауылдық округтер құрылды.

1997 жылы 2 мамырда Келлер, Красноармейск, Чкалов аудандары бірігіп, Тайынша ауданы болып қайта құрылып, аудан орталығы Красноармейск қаласына Тайынша атауы қайтарылды. Ал 3 мамырда Көкшетау облысының таратылуымен Солтүстік Қазақстан облысының құрамына енді.

2000 жылы Амандық ауылдық округі құрылды.

2001 жылы Рощин, Тихоокеан, Миронов, Краснополян, Краснокамен ауылдық округтері құрылып, Кременчуг ауылдық округі таратылды.

2003 жылы Кантемиров ауылдық округі құрылып, 2013 жылы Краснокамен ауылдық округі таратылды.Солтүстік Қазақстан облысының әкімшілік-аумақтық бөлінісінің тарихы бойынша анықтамалық (29 шілде 1936 ж. - 1 қаңтар 2007 ж.)

 Халқы 
 1939  1959  1970  1979  1989Ресей империясы, КСРО халық санақтары  1999  2009ҚР халық санақтары   2021 45044  30791  37138  33460  33564  67001  50757  41575
Тұрғындары 43 140 адам (2019). Ұлттық құрамы: қазақтар (28,30%), орыстар (24,30%), поляктар (20,67%), украиндар (11,29%), немістер (9,73%), беларустар (2,68%), татарлар (0,58%), ингуштар (0,48%), армяндар (0,30%), өзбектер (0,22%), әзербайжандар (0,18%), шешендер (0,14%), чуваштар (0,11%), басқа ұлт өкілдері (1,02%).

 Әкімшілік бөлінісі  
76 елді мекен 1 қалалық әкімдік пен 18 ауылдық округке біріктірілген:
+ Әкімшілік бірлік  Орталығы  Елді мекендері  Халқы (2009) Абай ауылдық округі  Қараағаш ауылы  4  1702 Алабота ауылдық округі  Аққұдық ауылы  4  1527 Амандық ауылдық округі  Амандық ауылы  4  1738 Большеизюм ауылдық округі  Большой Изюм ауылы  4  2008 Донецк ауылдық округі  Донецкое ауылы  5  2431 Драгомиров ауылдық округі  Драгомировка ауылы  4  1519 Зеленогай ауылдық округі  Зелёный Гай ауылы  2  2087 Келлер ауылдық округі  Келлеровка ауылы  3  3053 Киров ауылдық округі  Кирово ауылы  3  1523 Краснополян ауылдық округі  Красная Поляна ауылы  7  2292 Летовочный ауылдық округі  Летовочное ауылы  6  2591 Миронов ауылдық округі  Мироновка ауылы  4  1310 Рощин ауылдық округі  Рощинское ауылы  6  1590 Тайынша қалалық әкімдігі  Тайынша қаласы  1  12418 Теңдік ауылдық округі  Теңдік ауылы  3  1021 Тихоокеан ауылдық округі  Тихоокеанское ауылы  3  1221 Чермошнян ауылдық округі  Чермошнянка ауылы  6  2655 Чкалов ауылдық округі  Чкалово ауылы  3  4969 Яснополян ауылдық округі  Ясная Поляна ауылы  4  3023

 Аудан экономикасы (2009 жылдың қорытындылары) 
Ауданда 2010 жылғы 1 қаңтарға 475 кәсiпорын тiркелген, оның iшiнде 8 - iрi, 60 - орта, 407 - шағын кәсiпорындар. Олардан 171 заңды тұлға мемлекеттiк меншiк нысанына, 302 - жеке меншiк, 2 - заңды тұлға шетел меншiгi нысанына жатады. Ауданда облыстың ауыл шаруашылығының жалпы өнiмiнiң 13,5%-ы (32 237,5 млн.теңге) өндiрiлген. Өнеркәсiп кәсiпорындарымен (қаржылық емес корпорация секторы) 6 355,0 млн.теңгенiң өнiмi өндiрiлген, облыстағы үлесi 9,3%. Өнеркәсiп өнiмiнiң физикалық көлемiнiң индексi 123,0% құрайды. Бөлшек тауарайналымының көлемi (қоғамдық тамақтандырусыз) 703,8 млн.теңге сомасын құрайды. Тауарайналымның физикалық көлемiнiң индексi 80,2% құрады. 2009 жылдың басына аудан кәсiпорындарының негiзгi құрал-жабдықтары 36 552,7 млн.теңге сомасын құрап, тозу деңгейi 18,8% болды. Негiзгi капиталға салынған инвестиция көлемi 3 825,3 млн.теңге құрады. Пайдалануға 7,7 мың шаршы метр тұрғын үй берiлдi. Ауданның экономикасында 34,2 мың адам жұмыс iстейдi. Орташа айлық жалақы (кәсiпкерлiк қызметпен айналысатын шағын кәсiпорындарсыз) өткен жылмен салыстырғанда 13,1% өсiп, 35 807 теңгенi құрады. Нақты жалақы 5,7% өстi. Орташа жан басына шағып есептегенде атаулы ақшалай табыс 26 863 теңге құрады. Орташа жан басына шаққандағы күн көрiстiң ең төменгi деңгейiнiң шамасы жыл аяғына 11 375 теңге құрады.

 Дереккөздер 

Санат:Тайынша ауданы